### 22.    Beslutning om prioritering af §18-midler i 2018

**Åbent**

Sagsnr.: 326-2011-7814        J.nr.: 27.15.12           Dokumentnr.:
326-2017-172177

**Sagstype**

Beslutning.

**Resume og sagens baggrund**

§ 18 puljen kan hvert år søges, af de frivillige sociale
foreninger i kommunen. Der udarbejdes årligt prioriteringer for puljen, der
beskriver målgrupperne. Indstillingsudvalget og Frivilligrådet har drøftet prioriteringerne,
og det foreslås, at prioriteringerne for § 18 puljen 2017 fastholdes i 2018.

**Indstillinger**

Direktøren indstiller, at de gældende prioriteringer for §
18 puljen fastholdes i 2018.

**Behandling**

Socialudvalget, Ældre- og Sundhedsudvalget, Børn- og
Familieudvalget, Økonomiudvalget, Kommunalbestyrelsen.

**Sagsfremstilling**

Indstillingsudvalget har på et dialogmøde med Frivilligrådet
d. 22. maj 2017, drøftet prioriteringer for § 18 puljen 2018. Frivilligrådet og
Indstillingsudvalget foreslår, at de nuværende prioriteringer fastholdes, og
der ikke foretages nogen ændringer.

*Prioriteringer for § 18 puljen*

· Fortsættelse af eksisterende aktiviteter

· Iværksættelse af nye aktiviteter i forhold til prioriterede
målgrupper:

· Psykisk syge.

For eksempel etablering af
idrætstilbud, motionsgrupper, IT kurser, støtte til netværksdannelse og
aktiviteter i samarbejde med kommunale institutioner/tilbud.

· Handicappede.

For eksempel handicappede som
frivillige og aktiviteter i samarbejde med

kommunale institutioner/tilbud.

· Misbrugere.

For eksempel etablering af
idrætstilbud, motionsgrupper, IT kurser, støtte til netværksdannelse og
aktiviteter i samarbejde med kommunale institutioner/tilbud.

· Børn med særlige behov.

For eksempel at blive hjulpet ind
i sociale fællesskaber (foreninger og lignende), mentorordninger, lektiecaféer,
motionstilbud og supplerende voksenstøtte (f.eks. en gruppe af pensionister) i
skoler og daginstitutioner.

· Aktiviteter på dagcenterområdet.

For eksempel åbne og primære
brugerdrevne dagcentre med tilbud målrettet svage ældre eventuelt i samarbejde
med plejecentre. Aktiviteter kan være:
interessegrupper/netværk, motionsaktiviteter, samvær, gåture, oplæsning mv.

**Økonomiske konsekvenser**

Ingen.

**Socialudvalgets møde den 8.
juni 2017:**

Anbefales.

**Ældre- og Sundhedsudvalgets
møde den 12. juni 2017:**

Anbefales.

**Børn- og Familieudvalgets møde
den 14. juni 2017:**

Udvalget anbefaler indstillingen med den bemærkning, at der
er et særligt fokus på forebyggelse.

**Økonomiudvalgets møde den 21.
juni 2017:**

Anbefaler Børn- og Familieudvalgets indstilling.